Drie Muldersdrift-kleinhoewes in een nag geteiken | Maroela Media
Drie Muldersdrift-kleinhoewes in een nag geteiken
Die polisie ondersoek drie misdaadvoorvalle wat binne net meer as vyf uur op kleinhoewes in die Muldersdrift-gebied in Gauteng plaasgevind het.
Kapt. Appel Ernst, woordvoerder van die polisie, het gesê die eerste voorval het Woensdag omstreeks 20:00 op 'n kleinhoewe in Driefontein plaasgevind toe 'n 89-jarige man 'n geluid buite die studeerkamer van sy huis gehoor het.
"Hy het gesien hoe twee mans probeer om 'n skootrekenaar deur 'n gebreekte venster te verwyder. Die man het een van die verdagtes met sy kierie geslaan en die verdagte het 'n vuurwapen op hom gerig," het Ernst gesê. "Daarna het die verdagtes op die vlug geslaan. Geen skote is afgevuur nie en niks is gesteel nie."
Sy het gesê die polisie ondersoek 'n saak van poging tot roof.
Slegs 'n halfuur later was daar 'n tweede misdaadvoorval op 'n kleinhoewe in dieselfde gebied. Volgens Ernst was 'n 36-jarige werker saam met vriende by sy huis op die kleinhoewe toe hy gehoor het hoe die deur oopgestamp word. 'n Gewapende man het ingekom en die groep se selfone geëis.
"Nog twee verdagtes het ingekom en die slagoffers gedwing om op die vloer te lê. Hulle hande en voete is vasgebind en hulle is aangerand. Die verdagtes het met kontant en verskeie selfone gevlug," het Ernst gesê. Sy het gesê die slagoffers is nie ernstig beseer nie. 'n Saak van huisroof word ondersoek.
'n Paar uur later, omstreeks 01:15, het nog 'n kleinhoewe in die Elandsdrift-gebied onder rowers deurgeloop. Volgens Ernst was een van die werkers en sy vrou op die kleinhoewe aan die slaap toe hulle wakker geskrik het van 'n venster wat breek.
"Die vrou het gesien hoe 'n hand in die huis ingesteek word en sy het geskree. Die verdagte het daarna 'n skoot afgevuur en die man is in sy been gewond," het Ernst gesê. Die drie verdagtes, waarvan een gewapen was, het die vrou gedwing om die deur oop te maak. Hulle het 'n televisiestel, selfone en 'n skooltas geroof voordat hulle op die vlug geslaan het."
Ernst het gesê 'n saak van huisroof en poging tot moord word ondersoek. Niemand is nog in verband met enige van die drie voorvalle in hegtenis geneem nie.
Gauteng muldersdrift plaasaanvalle
Luckhoff-plaasaanvallers steeds op vrye voet
SAUK-joernalis in gesig geskiet
Gedagte vir die dag: Groter liefde
#JongStemme: Die jeug in Jeugdag
'Opgee' bestaan nie in inspirerende skoolblits se woordeskat
Luister: Vox-kamerkoor bekoor met Paasoratorium
Muldersdrift moet hulle eie 'kommando' of 'veiligheidspan' op die been bring. Dit kan mos nie net so aangaan nie? Hulle word daagliks geteiken. Moboliseer 'n bietjie .. werk saam met sekuriteitsfirmsas en staan vas teen hierdie misdadigers.
Ek is so kwaad dat ek nie woorde het nie.
Eers verloor ek my werk deur regstellende aksie, toe word BEE ingestel om my firma (wat ek self op die been gebring het) en my as mens verder te onderdruk en van nog inkomste te ontneem, derdens word my belasting geld gemors en asof dit nie genoeg is nie, word daar by ons ingebreek en dit waarvoor ek bloed gesweet het ook beroof!! Waar gaan dit eindig? Is dit die resultaat van n "we want, and we demand" mentaliteit? South Africa is for sure a failed state!!!
Ek bly ook in die omgewing. Dis skrikwekkend hoeveel immigrants daar werk en bly sonder enige paspoort of werkspermitte. Daar word by ons voertuie ingebreek om te steel, en ons mag niks doen nie. Hoeveel moet ons nog hanteer!!!!!